**KLASA:**

**URBROJ:**

**Osnovna škola Vladimira Nazora**

**Zagreb, Jordanovac 23**

**2. Sjednica Vijeća roditelja**

**školska godina 2023./2024.**

**ZAPISNIK**

Datum održavanja: 16. studeni 2023. godine

Vrijeme održavanja: 18,00 do 21,20 sati

Na početku sjednice predsjednica je pozdravila sve prisutne, prozvala roditelje i upoznala ih sa

Dnevnim redom.

Sjednici je prisustvovalo 15 roditelja.

Na sjednici je uz ravnatelja bila prisutna školska psihologinja i gospođa iz računovodstva.

**Usvajanje Zapisnika s 1. sjednice Vijeća roditelja održane 03.10.2023.** – jednoglasno je

usvojeno.

**Financije škole – prihodi, rashodi i njihova transparentnost**

Ravnatelj je istaknuo da je Školski odbor tijelo kome se predstavljaju financijska izvješća ,a ne Vijeće roditelja te po pitanju donacija izražava zabrinutost zbog nedostatka povezanosti s „bazom“ (ostalim

roditeljima) za donacije.

Roditelji smatraju da Vijeće u ovom sastavu želi biti proaktivnije, a prema Pravilniku o radu

Vijeća roditelja, Vijeće daje mišljenje i prijedloge u vezi uvjeta rada i poboljšanja uvjeta rada, te stoga

financije jesu tema Vijeća. Roditelji također napominju da „povezanost s bazom“ po temi donacija

može biti rezultat neinformiranosti, kako Vijeća tako i ostalih roditelja, o financijama i ulaganjima u

školu.

Škola (ravnatelj, računovodstvo) izvještava kako je u 2022. godini prikupljeno 28 tisuća HRK na Božićnom

sajmu i 22 tisuće HRK za snimanje filma, te je Školski odbor odlučio ta sredstva investirati u 6 klima

uređaja na 2 katu, po ukupnoj cijeni 6.980 Eura.

Iz rasprave se može zaključiti da Škola treba više poraditi na komunikaciji, kako o ulaganjima u školu tako i o

ograničenjima od strane Grada koji ne financira sve što škola može smatrati potrebnim, a roditelji Vijeća

u komunikaciji s ostalim roditeljima kako bi se povećala motiviranost za pojedine donacije. Također, donacije bi se učinkovitije prikupljale za konkretne namjene.

Raspravljalo se i o Božićnom sajmu koji ne samo da je osigurao dio sredstava za nabavku klima uređaja, već je primarno bio veliko zadovoljstvo za sve sudionike.

S obzirom da se ove godine, kao i svake neparne, sajam ne održava (razlog nije sasvim jasan) raspravljalo se o ostalim mogućnostima:

- **Proširenje sajma Udruge Baltazar radovima ostale djece** kako bi mini sajam imao veći odaziv

te je ravnatelj rekao da će razmotriti opciju.

- **Uskršnji sajam** kao zamjena za Božićni sajam, također je ravnatelj rekao da će škola razmotriti.

- **Uvođenje Božićnog sajma u kurikulum svake godine** (a ne svake druge kao do sada) s obzirom

na dobrobiti takvog sajma.

- **Planiranje donacijskih događanja** poput utrke.

Nadalje, kao jednoj od primarnih tema donacija raspravljalo se o klima uređajima i sljedećim

koracima za ugradnju na prvi kat. Ravnatelj će pitati Grad da provjeri mogu li elektroinstalacije podnijeti nove potrošače.

**Prijedlog akcija:**

|  |
| --- |
| - Škola: bolje komunicirati o dosadašnjim poboljšanjima uvjeta u školi, o planovima za skoru i dalju budućnost, te koja ulaganja Grad ne planira osigurati, a bila bi važna (poput klima uređaja) kako bi se transparentno raspravljalo o donacijama.  - Vijeće: definirati 1-3 primarne donacije i prenijeti ostalim roditeljima uz objašnjenje mehanizama financiranja i već poduzetog. |

**Ulaganja u školu, proširenje škole**

Roditelji kažu da je u škole Gradske Četvrti Maksimir u razdoblju 2017.-2022. uloženo ukupno 920

tisuća EUR, te da je u OŠ Nazor, koja je treća škola po broju učenika, uloženo najmanje, svega 28 tisuća EUR.

Ravnatelj ističe da je u prethodnom razdoblju situacija u okolnim školama bila lošija nego naša, ali da

je gđa Renata Krljan iz Gradskog ureda za obrazovanje (po uputi gđe Ritz, pomoćnice pročelnika za

odgojno-obrazovne objekte i dokumentaciju) bila u školi, te je prihvatila činjenicu da se 20-tak

godina nije ulagalo u školu i da pod hitno treba zamijeniti svu stolariju i instalacije u istočnoj vertikali.

Ostaje za razjasniti kada Grad namjerava napraviti ta ulaganja. Ravnatelj dalje navodi da je škola

dobila na raspolaganje određen iznos (9 tisuća EUR) te će se uložiti primarno u nove vatrootporne

zastore i nabavku dodatnih stolaca.

Nadalje se raspravljalo o proširenju škole i planu jednosmjenske nastave od 2027. Ravnatelj i

roditelji imaju iste informacije, da je problem u imovinsko pravnim odnosima gdje se vrtić nalazi na

zemljištu škole te zbog koeficijenta izgrađenosti prema GUP-u nije moguće dodatno krilo u trenutnoj

situaciji, a zbog statike nije moguć novi kat. Također podjela zemljišta s vrtićem nije moguća zbog

zajedničke kotlovnice. Roditelji pitaju koji je plan po tom pitanju, ali čini se da za sada Grad ne zna

što napraviti. To rješenje je preduvjet za bilo koje konkretnije infrastrukturno ulaganje putem EU

fondova. Roditelji ističu da su trenutno prema NPOO raspoloživa velika sredstva, ali da zbog

neriješenog pitanja čestice OŠ Nazor stavlja uvijek na zadnje mjesto u planovima za ulaganja te da

treba nešto napraviti po tom pitanju.

**Prijedlog akcija:**

|  |
| --- |
| - Škola: **tražiti od Grada jasne informacije o ulaganjima u stolariju i zapadno krilo**, hoće li biti  planirano za budžet 2024. i kada će biti izvedba (ljeto 2024?)  - Vijeće roditelja predlaže Školskom odboru da traži **akcijski plan od Grada za rješenje problema**  **čestice** da OŠ Nazor više ne bude „talac“ situacije s EU ulaganjima. |

**Produženi boravak**

Nastavlja se rasprava s prethodnih Vijeća roditelja o potrebi za produženi boravak za djecu 3.

razreda. Ravnatelj pokazuje shemu učionica prema kojoj kada bi se omogućio boravak 3. razredima,

4. razredi bi morali imati stalno školu poslijepodne. Također se raspravlja o upisima izvan upisnog

područja, psihologica i ravnatelj procjenjuju da je 30% preuveličan broj, te da kada bi se upisalo manje

djece i uštedilo na učionicama, izgledna bi bila situacija 2 razreda s po 28 učenika koja bi se morala

dijeliti u slučaju doseljenja novih učenika. Nakon duže rasprave, jedan roditelj daje prijedlog da se

razmotri posudba učionice u MIOC-u, a koju ravnatelj prihvaća. Također roditelji traže službenu

anketu kako bi se vidjelo stvarno koliko djece bi bilo zainteresirano.

**Prijedlog akcija:**

|  |
| --- |
| - Ravnatelj: raspitati se u XV. gimnaziji o mogućnosti posudbe učionica za boravak  - Škola: napraviti službenu anketu o zainteresiranosti za boravak u 3. razredu. |

**Ostale teme**

- Izmjene i dopune Zakona o osnovnom školstvu: Ravnatelj informira roditelje da se razmišlja

o izmjenama i dopunama Zakona o osnovnom školstvu, uključujući i upisna područja.

- Stručno usavršavanje učitelja: Raspravlja se o stručnom usavršavanju učitelja i nedostatku

sredstava za to. Ravnatelj navodi da uglavnom idu na usavršavanja u školi i županijska,

rijetko na državna zbog nedostatka sredstava.

- Sigurnost škole: Razgovaralo se o sigurnosti škole i potrebi za ležećim policajcima. Roditelji

su predložili da se uputi **pisani zahtjev Gradu u vezi sigurnosti škole i postavljanje izbočine** /

uspornice prometa na prometnice oko škole.

- Prehrana u školi: Razgovaralo se o prehrani u školi i nezadovoljstvu neke djece (prečesto

corn flakes, osušeni kruh, itd.). Ravnatelj je objasnio da Grad Zagreb uvodi nove zdrave jelovnike koji će postepeno ući u sve škole.

- Papir za printanje: Roditelji pitaju moraju li stvarno učitelji sami kupovati papir za printanje,

te može li se povremeno papir donirati. Ravnatelj potvrđuje.

- EU fondovi i ERASMUS: Razgovaralo se o korištenju EU fondova. Ravnatelj je spomenuo da

su neki profesori aplicirali za Erasmus projekte te da očekuje kako će se škola više angažirati

kroz Twinning i Erasmus+ programe.

- Rangiranje škola i rezultati upisa u srednje škole: Razgovaralo se o rangiranju škola i

rezultatima upisa u srednje škole. Također, spomenuto je pitanje rezultata upisa u srednje

škole i broja djece koja upisuju privatne škole. **Roditelji su izrazili želju za uvidom u rezultate**

**upisa.** Ravnatelj objašnjava kako misli da je naša škola optimalno teška kad se uzme u obzir upis u srednju školu i količina znanja.

- Razgovaralo se o timu za kvalitetu škole i njegovom radu. Također, spomenuto je pitanje nenajavljenih provjera znanja i potrebe za izvješćem o realizaciji Godišnjeg plana i programa škole.

Roditelji su postavili pitanje o mogućnosti organiziranja putovanja u inozemstvo i izrazili **želju za većom**

**motivacijom profesora za apliciranje na Erasmus projekte**.- Na molbu da se u školu vrati program "**Vikendom u dvorane**" ravnatelj odgovara da je kolegica iz Vikendom u sportske dvorane otišla na drugo radno mjesto te će ravnatelj provjeriti s Gradskim uredom može li se ponovno zaposliti novi učitelj.

Sjednica je završena oko 21.20 h.

**Prijedlog akcija:**

|  |
| --- |
| - **Ravnatelj**:  - poticati nastavnike da se angažiraju u Erasmus projektima, - zadužiti nekoga za apliciranje na EU fondove, - razmisliti o ponovnom pokretanju programa *Vikendom u dvorane*.  - **Škola**:  - zahtijevati postavljanje usporivača prometa oko škole,  - predočiti rezultate upisa učenika u srednje škole. |